laion/Wikipedia-Exotic huggingface dataset:
גליאנו

גליאנו (באיטלקית: Galliano) הוא ליקר וניל ואניס איטלקי, המיוצר על פי נוסחה סודית שבין מרכיביה יותר מ-80 עשבי תיבול שונים, פרחים ושורשים. הליקר הומצא ב-1896, ונקרא על שם גיבור המלחמה האיטלקי ג'וזפה גליאנו. המשקה מצא את דרכו לארצות הברית, שם התפרסם בעזרת איטלקים שהיגרו למערב בחיפוש אחר זהב. גליאנו משווק בבקבוק גבוה במיוחד – כמעט פי שניים מבקבוק יין רגיל. נכון היום נמכרות מספר גרסאות של ליקר גליאנו : Galliano Vanilla – מתכון וניל-אניס מודרני הנפוץ ביותר בשוק. צבע המשקה צהוב. Galliano Autentico – מתכון וניל-אניס מקורי, המבוסס על מתכון ראשון של גליאנו. צבע המשקה צהוב. Galliano Amaretto – גרסה המשלבת אמרטו עם גליאנו ונילה. צבע המשקה חום. Galliano L’Aperitivo – אפריטיף מריר המבוסס על גליאנו. צבע המשקה לבן. Galliano Sambuca White – משקה סמבוקה עם מספר עשבים אחרים. המשקה שקוף. Galliano Sambuca Black – משקה סמבוקה עם מספר עשבים אחרים. צבע המשקה שחור. Galliano Espresso – ליקר קפה. צבע המשקה שחור. הוט שוט גליאנו הארווי וולבנגר גולדן קאדילק גולדן דרים זיון איטי ונוח כנגד הקיר ציפור צהובה מדיה וקבצים בנושא גליאנו בוויקישיתוף אתר האינטרנט הרשמי של גליאנו products, אתר גליאנו ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
גלנדייל (אוהיו)

גלנדייל (באנגלית: Glendale) הוא כפר במחוז המילטון באוהיו שבארצות הברית. במפקד האוכלוסין של שנת 2010 היו בגלנדייל 2,155 תושבים, 969 משקי בית ו-628 משפחות. 81.4% לבנים, 15.4% אפרו-אמריקאים, 1.5% אסייתים ו-1.7% אחרים. מדיה וקבצים בנושא גלנדייל בוויקישיתוף אתר American FactFinder של לשכת מפקד האוכלוסין של ארצות הברית. ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
גביע המדינה בכדורגל 1992/1993

גביע המדינה בכדורגל 1992/1993 הייתה התחרות ה-55 מאז היווסדה וה-40 לאחר קום מדינת ישראל. המשחקים החלו בספטמבר 1992 והסתיימו ב-28 במאי 1993. לקראת תחילת התחרות הוחלט לבטל שיטת המפגשים הכפולים. מכבי חיפה ניצחה במשחק הגמר ובכך זכתה בגביע השלישי שלה. בעקבות הזכייה הקבוצה העפילה לתחרות גביע אירופה למחזיקות גביע. בשלב המוקדם השתתפו קבוצות של ליגה ג'. בסיבוב השמיני לתחרות הצטרפו קבוצות של ליגה לאומית. קבוצה אחת מהליגה הלאומית הודחה כבר בסיבוב ח של גביע המדינה בידי קבוצה מליגה נמוכה ממנה הפועל חיפה נוצחה באצטדיון וינטר בידי הכח מכבי רמת גן 1-2 4 קבוצות העפילו לשמינית הגמר ללא משחק הפועל אשדוד מהליגה הארצית, הפועל טירת כרמל ומכבי עפולה מליגה א' והפועל יהוד מליגה ב הקבוצה שאירחה את המשחק במגרשה הביתי צוינה כראשונה בכל זוג. בפנדלים. התוצאה לאחר הארכה הייתה 0:0 בפנדלים. התוצאה לאחר הארכה הייתה 1:1 הערה: הקבוצה שיחקה בליגת משנה. ערך מורחב – גמר גביע המדינה בכדורגל 1993 תוצאות המשחקים החל מהסיבוב השמיני משחק הגמר, סרטון באתר יוטיוב
לואן אמרה

לואן אמרה (בצרפתית: Louane Emera) הוא שם הבמה של אן פיישר (בצרפתית: Anne Peichert), זמרת ושחקנית צרפתייה שידועה בעיקר בשל תפקידה בסרט "משפחת בלייה" והודות להשתתפותה בעונה השנייה של הגרסה הצרפתית של תוכנית המציאות "The Voice". בשנת 2013 התפרסמה אמרה עם השתתפותה בעונה השנייה של הגרסה הצרפתית של התוכנית "דה וויס"- The Voice: la plus belle voix. באודישן שלה, ששודר ב-16 בפברואר 2013, היא נבחנה עם השיר "Un homme heureux" מאת William Sheller. הביצוע שלה זכה לתמיכת ארבעת המנטורים, והיא הגיעה עד שלב חצי הגמר בתוכנית. לאחר הופעתה ב-"דה וויס" אמרה לוהקה בידי אריק לארטיגו (Éric Lartigau) לתפקיד הראשי בסרט "משפחת בלייה", שיצא בסוף שנת 2014. בסרט גילמה אמרה נערה שכל בני משפחתה חירשים. היא משמשת כמתורגמנית המשפחה אל מול החברה שמסביב, תוך שהיא מנסה לנווט בין טובת המשפחה לבין רצונה לשיר. על תפקידה זכתה לואן בפרסי סזאר ולומייר לשחקנית המבטיחה ביותר לשנת 2015. ב-5 בפברואר 2015 הופיעה אמרה כמופע החימום לזמרת ג'סי ג'יי בהופעה בפריז שבצרפת. אלבום הבכורה שלה "Chambre 12" יצא ב-2 במרץ 2015 וזכה להצלחה רבה בצרפת ובאירופה. מכירותיו נאמדו בכ-900 אלף עותקים בצרפת בלבד והוא היה לאלבום הנמכר ביותר לשנת 2015 במדינה. מתוך האלבום יצאו הסינגלים "Jour 1" ו-"Avenir" שזכו לפופולריות רבה ודורגו במקומות גבוהים במצעד הפזמונים הצרפתי (מקום 6 ו-1 בהתאמה). החל מ-2018 נמצאת לואן בזוגיות עם המוזיקאי פלוריאן רוסי. במרץ 2020 ילדה את בתם המשותפת, איזבל. 2015: Chambre 12 2017: Louane 2020: Joie de vivre מדיה וקבצים בנושא לואן אמרה בוויקישיתוף אתר האינטרנט הרשמי של לואן אמרה לואן אמרה, ברשת החברתית פייסבוק לואן אמרה, ברשת החברתית אקס (טוויטר) לואן אמרה, ברשת החברתית אינסטגרם לואן אמרה, ברשת החברתית טיקטוק לואן אמרה, סרטונים בערוץ היוטיוב לואן אמרה, במסד הנתונים הקולנועיים IMDb (באנגלית) לואן אמרה, באתר "אידיבי", מאגר הידע העברי לקולנוע ישראלי ועולמי לואן אמרה, במסד הנתונים הקולנועיים KinoPoisk (ברוסית) לואן אמרה, באתר ספוטיפיי לואן אמרה, באתר AllMusic (באנגלית) לואן אמרה, באתר MusicBrainz (באנגלית) לואן אמרה, באתר דיזר לואן אמרה, באתר Discogs (באנגלית) לואן אמרה, באתר Songkick (באנגלית) לואן אמרה, באתר Genius לואן אמרה, באתר בילבורד (באנגלית)
ביטוח משכנתה

ביטוח משכנתה (או ביטוח משכנתא) הוא ביטוח נלווה לעסקת המשכנתה, הכולל על פי רוב ביטוח חיים וביטוח מבנה. בעת מתן הלוואת משכנתה, רשאי הבנק על-פי חוק לחייב את הלווה ברכישת ביטוח משכנתה. ביטוח המשכנתה מורכב למעשה משני ביטוחים נפרדים - ביטוח חיים, המכסה את הבנק מפני הסיכון למותו של אחד הלווים, וביטוח מבנה המכסה את הבנק והלווה מפני סיכון לנזק משמעותי שעלול להיגרם לנכס המבוטח ולפגוע בערכו. הביטוחים לרוב מבוצעים לפי גובה המשכנתה שנלקחה, על פי ערך הנכס שנמכר על ידי המוכר, או על-פי גובה ההלוואה שביקשו הקונים לפי הערכת ערך הנכס על ידי שמאי מקרקעין שאישר את גובה ההלוואה הרצויה. את הביטוחים המדוברים ניתן לבצע דרך הבנק, דרך סוכן ביטוח או בביטוח ישיר. ביטוח החיים למשכנתה נועד להבטיח את תשלומי המשכנתה לבנק גם במקרה שאחד הלווים ילך לעולמו. ביטוח החיים למשכנתה הוא למעשה ביטוח חיים מסוג 'ריסק', כאשר המוטב של הביטוח הוא הבנק ולא הלקוח אשר רוכש את הביטוח. סכום הביטוח בביטוח החיים למשכנתה צריך להיות מותאם ליתרת ההלוואה, על מנת שיוכל לפרוע את ההלוואה במלואה. במקרה שאחד מבני הזוג הנוטלים את ההלוואה ילך לעולמו, יופעל ביטוח החיים, יתרת ההלוואה תוחזר במלואה לבנק על ידי חברת הביטוח, ובן הזוג הנותר יישאר עם הנכס וללא התחייבויות משכנתה. ניתן לעשות שני ביטוחים על אותה המשכנתה, ולגבות את דמי הביטוח משניהם. גם במקרה של התאבדות, למרות שאז מתבצע עיכוב בהעברת כספי הביטוח של עד שנה. במידה ודמי הביטוח היו גבוהים מיתרת תשלום המשכנתה, יתר כספי הביטוח עוברים למשפחה. ביטוח המבנה למשכנתה נועד לשמור על ערך הנכס שעבורו נלקחה ההלוואה. באמצעות ביטוח זה מבטיח הבנק שבמקרה שייגרם לנכס נזק, ניתן יהיה לשפץ את הנכס ולהשיב אותו לקדמותו ולערכו המקורי. הערכת שווי הנכס מתבצע על-פי אחד משלושת הדברים הבאים: 1. שווי הקרקע (במידה והאחרון גבוה יותר מהנכס עצמו), 2. שווי הנכס והדירה למכירה, 3. ערך כינון- כמה יעלה לשפץ את הנכס מחדש, תוך שמירה על ערך הדירה. ככל שמעריכים ששווי הנכס גבוה יותר, כך תשלום דמי הביטוח יהיו גבוהים יותר. בנוסף לכיסויים הסטנדרטיים של ביטוח המשכנתה, הנדרשים על ידי הבנקים, ניתן לרכוש באופן פרטי כיסויי רשות נוספים, כגון ביטוח צד ג' למבנה, ביטוח חבות מעבידים, ביטוח תכולה, כיסוי למקרה נכות, המשך כיסוי במקרה של אבטלה וכיסוי למחלה סופנית. עד שנת 1998 נמכרו ביטוחי המשכנתה על ידי הבנקים למשכנתאות כחלק מעסקת המשכנתה, כאשר הבנק היה מבטח את הלווים דרך חברות הביטוח השונות. בשנת 1998 נפתח השוק לתחרות, וביטוחי המשכנתאות החלו להימכר גם על ידי חברות הביטוח, בביטוח ישיר ובאמצעות סוכני ביטוח. בשנת 2005 אסר המפקח על הביטוח על הבנקים למכור ביטוח משכנתה, אך הם עקפו את ההנחיה באמצעות הקמת סוכנויות ביטוח בבעלות מלאה, שהמשיכו למכור את ביטוחי המשכנתה. ביטוח חיים בנקאות בישראל רחלי בינדמן, הבנקים תוקעים את הוזלת ביטוחי החיים למשכנתא, באתר כלכליסט, 21 בפברואר 2016
גביע המדינה בכדורגל 1993/1994

גביע המדינה בכדורגל 1993/1994 הייתה התחרות ה-56 מאז היווסדה וה-41 לאחר קום מדינת ישראל. המשחקים החלו בספטמבר 1993 והסתיימו ב-7 ביוני 1994. מכבי תל אביב ניצחה במשחק הגמר ובכך זכתה בגביע ה-18 שלה. בעקבות הזכייה הקבוצה העפילה לתחרות גביע אירופה למחזיקות גביע. בשלב המוקדם השתתפו קבוצות של ליגה ג'. בסיבוב השמיני לתחרות הצטרפו קבוצות של ליגה לאומית. הפתעה אחת נרשמה בסיבוב ח כאשר מכבי יבנה מהליגה הארצית ניצחה את הפועל באר שבע מהליגה הלאומית והדיחה אותה מהמשך משחקי גביע המדינה שתי קבוצות מהליגה הארצית העפילו אוטומטית לשמינית הגמר ללא משחק הפועל טייבה והפועל אשקלון הקבוצה שאירחה את המשחק במגרשה הביתי צוינה כראשונה בכל זוג. בפנדלים. התוצאה לאחר הארכה הייתה 0:0 בפנדלים. התוצאה לאחר הארכה הייתה 3:3 בפנדלים. התוצאה לאחר הארכה הייתה 1:1 הערה: הקבוצה שיחקה בליגת משנה. ערך מורחב – גמר גביע המדינה בכדורגל 1994 תוצאות המשחקים החל מהסיבוב השמיני משחק הגמר, סרטון באתר יוטיוב
עין זיו

עין זיו הוא מעיין הנמצא בגליל העליון המערבי, בין מעיליא לאבירים. המעיין הוא מעיין איתן המהווה את מקור המים העיקרי של נחל כזיב. ליד המעיין נמצאת תחנת השאיבה עין זיו, תחנת שאיבה פעילה לשעבר, שפעילותה הופסקה בשל זיהום מי הנחל בשפכים של יישובי הסביבה. השם עין זיו ניתן למעיין באופן רשמי על ידי ועדת השמות הממשלתית ב-16 באוגוסט 1953. קודם לכן נהגו לקרוא לו "ראש המבוע". עין זיו הוא מעיין איתן המהווה את מקור המים העיקרי של נחל כזיב, יחד עם עין חרדלית. תפוקתו היא כ-700 מטר מעוקב לשעה בחורף ו-275 מ"ק לשעה בקיץ. לאחר שנה שחונה ירדה תפוקת המעיין ל-250 ממ"ק לשעה, כבר ביוני, בעת שבשנה רגילה הייתה התפוקה 600 מ"ק לשעה. הצמחייה באזור המעיין, ובנחל כזיב בכלל היא צמחיית חורש ים-תיכוני ובנוסף גם עצי קטלב, צמחיית נחלים כגון פטל קדוש והרדוף, עצי דולב ושרכים. הדגה כוללת צפרדעים וחפף ישראלי. בשנת 1953 הוחל בהזרמת מי המעיין למושב חוסן ובמקביל בוצעו עבודות להקמת תחנת שאיבה גדולה ובריכת אגירה לצידה. ב-25 באפריל 1954 נחנך מכון המים של המעיין, שכלל שלוש יחידות שאיבה. בספטמבר 1956 נחנך מפעל השקיה במעיליא שקיבל את מימין מתחנת השאיבה בעין זיו. בשנת 1959 הונח צינור שחיבר את תחנת השאיבה למפעל הקישון ולמפעל המים הארצי. טיול מעין זיו לעין טמיר, באתר מפה מסלולי טיול בנחל כזיב, אתר טיולי יעקב שקולניק, מעין זיו לעין טמיר - המלצה למסלול טיול בשמורת טבע נחל כזיב, באתר רשות הטבע והגנים, ‏2 בפברואר 2019 יהודה זיו, על דעת המקום: מזמור לאסף, עונג שבת, 26 בפברואר 2014 שמות נכונים ליישובים, חרות, 5 במאי 1954 מפעל־המים בוואדי קרן, על המשמר, 11 בנובמבר 1952 מפעלי מקורות בגליל המערבי מספקים מיים ליישובי ההר, על המשמר, 5 באוגוסט 1954 בעין הזיו, למרחב, 21 ביוני 1955 ד. בן יצחק, החל ביצוע מפעל־המים להשקיית אדמות הרי הגליל המרכזי, על המשמר, 8 ביוני 1953; המשך הושלם מכון המים בראש המבוע, הארץ, 25 באפריל 1954 נחנך מפעל השהייה במעלייה, למרחב, 16 בספטמבר 1956 התקדמות בחפירת מינהרת מנשה, הארץ, 21 ביוני 1959 עזריה אלון, מעשה בנחל כזיב והרהורים על הנוף, למרחב, 12 בדצמבר 1958 ערך זה הוא קצרמר בנושא גאוגרפיה ובנושא ישראל. אתם מוזמנים לתרום לוויקיפדיה ולהרחיב אותו.
סטרומה (כלורופלסט)

סטרומה הוא מושג בבוטניקה של תא צמח, שמתייחס לנוזל שקוף המקיף את הגראנום (אנ') (תילקואידים הקרבים זה לזה, ויוצרים אזור צפוף של שקיקים) הנמצאים בתוך הכלורופלסט. במילים אחרות, נוזל הכלורופלסט. תהליך הפוטוסינתזה מתרחש בכלורופלסט בשני שלבים: השלבים הפיזיקליים של הפוטוסינתזה המתרחשים בתילקואידים. שלבים אלה נקראים גם "ריאקציית האור", מכיוון שריאקציה זו תלויה באור ישיר כדי שתתרחש. בשלב ריאקציית האור אנרגיית האור מניעה ייצור ATP ו-NADPH. השלבים האנזימטיים של הפוטוסינתזה מתרחשים בסטרומה. הם נקראים גם "ריאקציית החושך" (זהו שם נפוץ, אם כי איננו מדויק מדעית; השם הנכון הוא "מעגל קלווין"). התהליך נקרא כך מכיוון שאינו זקוק כמעט לאנרגיית האור על מנת שיתרחש (אך אינו יכול להתרחש בחושך מוחלט). בסיום שלבים אלו מולקולות פחמן דו-חמצני ומולקולות חמצן הופכות למולקולות סוכר. סדרת התהליכים הביוכימיים וסדרת תהליכי החמצון-חיזור אשר מתרחשים בסטרומה נקראים "מעגל קלווין". התהליכים בסטרומה מתחלקים לשלושה: קיבוע הפחמן הדו-חמצני, חיזור וזרחון - שבו משתמשים בתוצרי השלב הראשון (ATP ו-NADPH), ומחזור ריבולוז 1-5 ביפופסט. בנוסף לכך, הסטרומה אוצרת את הדנ"א של הכלורפלסט ואת ריבוזומי הכלופלסט. בסטרומה מתרחש תהליך שעתוק בנוסף לתהליכים האינזימטים של הפוטוסינתזה. מספר חלבונים ספציפיים של הכלורופלסט נוצרים בסטרומה עצמה. הייחודי בסטרומה היא העובדה שבה מתרחש חיבור של חומרים אורגניים, בניגוד למטריקס (נוזל המיטוכונדריה) שבו מתרחש פירוק של חומרים אורגניים. סטרומה למלה (באנגלית: Stroma lamellae (אנ')), היא תעלה חלולה דמוית צינור, מצויה בתוך הכלורופלסט. הסטרומה למלה מחברת בין גרנום לגרנום (כל גרנום בנוי מ-2 עד 100 תילקואידים). תפקיד הסטרומה למלה להוביל נוטריאנטים וחומרי הזנה הנחוצים לתילקואיד לתפקוד. לסטרומה למלה ולתילקואיד ממברנה משותפת. Molecular Biology of the Cell - fifth edition, Bruce Alberts, Alexander Johnson, Julian Lewis, Martin Raff, Keith Roberts, Peter Walter - 2008
טרוורטין

טרוורטין הוא סלע משקע יבשתי, סוג של סלע גיר, נקבובי, בהיר בגווני צהוב, חום, בז' או אדמדם. הטרוורטין נוצר במעיינות חמים או קרים, בנחלים ומפלים, שם סידן פחמתי מצטבר במקומות שבהם המים מתאדים ומשאירים אחריהם תמיסה רוויה במיוחד של מרכיבי קלציט. מקור השם הוא מאיטלקית, "Tivertino". השם האיטלקי הוא שיבוש של השם הלטיני "Lapis tiburtinus", לפיס טיבורטינוס, כלומר אבן מטיבולי (ששמה הלטיני היה טיבור). השם העברי שניתן לטרוורטין הוא נטף-גיר. הטרוורטין משמש כחומר בנייה עוד מהעת העתיקה. הקולוסיאום ברומא נבנה מטרוורטין. בתקופות מאוחרות יותר נבנו מטרוורטין, בין השאר, אכסדרות העמודים של כיכר פטרוס הקדוש, מזרקת טרווי, קתדרלת אורבייטו, כנסיית סַקְרֵה קר בפריז ומרכז גטי בלוס אנג'לס. כיום, בארצות הברית בלבד משתמשים בכ-850,000 טון טרוורטין מדי שנה. סלעי טרוורטין אפשר לראות בערבה התיכונה. מציאותם שם מעידה על ריבוי נביעות מים פעילות בעבר. שפע של טרוורטין אפשר לראות סביב עין רחל וכן במדרונות גבעת מואה ובמתלול הטרוורטין שמעל אגם ספיר. אתר נוסף של טרורטין נמצא בעין הנצי"ב. באתר זה אפשר לראות קרומי טרוורטין עבים סביב חללי צמחים. פסל שעיצב הפסל פייטרו שקאלה באבן טרוורטין הוצב בגן העצמאות בתל אביב ב 1972. מדיה וקבצים בנושא טרוורטין בוויקישיתוף טרוורטין, באתר אנציקלופדיה בריטניקה (באנגלית) האנציקלופדיה העברית, כרך ו, תשכ"ג, עמ' 134 עורך הכרך: מנחם מרכוס, מדריך ישראל החדש, אנציקלופדיה - מסלולי טיול כרך 15, 2002 עמיר אידלמן וליאור אנמר, אתרים גיאולוגיים בישראל, רשות הטבע והגנים, 2014, עמ' 90-93 ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
רבי אבא בר אבינא

רבי אבא בר אבינא היה אמורא ארצישראלי בדור השני. היה תלמידו של רב ומסר בשמו דברי הלכה. דיין בעירו. מכונה לעיתים בשם רבי אבא בר בינא או רבי אבא בר מינא. הוא היה על פי הידוע ארצישראלי, אם כי למד אצל רב שהיה בבלי. לפיכך יש הסוברים שהוא למעשה נולד בבבל. עם זאת הרב אהרן הימן סבור שהוא למד מרב כשזה עוד שהה בארץ ישראל. הוא שימש כדיין בעירו, היה לו שדה שנמסר לאריס. היה לו אח בשם חגרא, שהיה חברו של רב חננאל תלמידו של רב. המימרות בשמו מעטות, ומופיעות כולן בתלמוד ירושלמי. רבי אבא בר זבדא, רבי ברכיה, ורבי פטרוקי מוסרים הלכות בשמו. ”אמר רבי אבא בר בונא בשם רב שלשה (עדים) כגמר דין”. ”רבי אבא בר בינא אמר מטבע יוצא”. נוסח וידויו ביום הכיפורים: ”רבוני, חטאתי ומירע עשיתי, ובדעת רעה הייתי עומד, ובדרך רחוקה הייתי מהלך, וכשם שעשיתי איני עושה. יה"ר מלפניך ה' אלהי, שתכפר לי על כל פשעי, ותמחול לי על כל עונותי, ותסלח לי על כל חטאתי”. מרדכי מרגליות (עורך), "ר' אבא בר אבינא", אנציקלופדיה לחכמי התלמוד והגאונים, מהדורת אייזנברג תשס"ז, כרך א, עמ' 3 הרב אהרן הימן, "ר' אבא בר אבינא", תולדות תנאים ואמוראים, לונדון, תר"ע, באתר ויקיטקסט רבי אבא בר אבינא, ב"אנציקלופדיה יהודית" באתר "דעת" "רבי אבא בר אבינא", במהדורת 1901–1906 של האנציקלופדיה היהודית (באנגלית) הרב יהודה אדרי, "ר' אַבָּא בַּר אֲבִינָא", בנתיב האמוראים, ירושלים תש"מ, עמ' 20, באתר אוצר החכמה הרב אהרן הימן, "ר' אבא בר אבינא", תולדות תנאים ואמוראים, לונדון, תר"ע, באתר ויקיטקסט תלמוד ירושלמי, מסכת סנהדרין, פרק ג', הלכה ג'; תלמוד ירושלמי, מסכת בבא מציעא, פרק א', הלכה ד' מרדכי מרגליות, אנציקלופדיה לחכמי התלמוד והגאונים; רבי אבא בר אבינא, ב"אנציקלופדיה יהודית" באתר "דעת" תלמוד ירושלמי, מסכת בבא מציעא, פרק ה', הלכה א' תלמוד ירושלמי, מסכת בבא מציעא, פרק א', הלכה ד' תלמוד ירושלמי, מסכת מגילה, פרק א', הלכה ט' תלמוד בבלי, מסכת שבת, דף ס', עמוד ב' תלמוד ירושלמי, מסכת יומא, פרק ח', הלכה ז' תלמוד ירושלמי, מסכת יומא, פרק ד', הלכה ד' תלמוד ירושלמי, מסכת סנהדרין, פרק ג', הלכה ג' תלמוד ירושלמי, מסכת כתובות, פרק א', הלכה ב'
בסיס לדבר האסור

בהלכה היהודית, מוגדר כבסיס לדבר האסור חפץ שעליו מונח דבר האסור בטלטול בשבת ובחג ולכן נעשה מוקצה. בסיס לדבר האסור הוא אחד מסוגי המוקצה, האסורים בטלטול בשבת ובחגי ישראל. הבסיס הוא חפץ שאינו מוקצה מעצמו, שהונח עליו "מוקצה" ולכן נהיה אף הוא מוקצה. דוגמה לכך היא מיטה שהניחו עליה מעות. אף על פי שהמיטה אינה מוקצה (אלא כלי שמלאכתו להיתר), כיוון שהונחו עליה מעות, נעשתה בסיס לדבר האסור (המעות) ואסורה בטלטול. אף אם ניטלו ממנה המעות בשבת, כיוון שבבין השמשות המיטה הייתה מוקצה, המיטה נאסרת לכל השבת. בסיס שהניחו עליו דברים האסורים בטלטול ודברים המותרים, אם הדבר המותר חשוב לו יותר נידון על-פי הדבר המותר ואינו מוקצה. לפיכך, תיק שבתוכו מוקצה וכלי שמלאכתו להיתר החשוב לו יותר, אין התיק נעשה בסיס וניתן יהיה לטלטל את התיק. עם זאת, אם הדבר המוקצה חשוב לו יותר, או אפילו שווה בחשיבותו לדבר המותר, הוא נהפך לבסיס לדבר האסור. אם המוקצה נשכח על הבסיס, ולא הייתה כוונת האדם שיישאר המוקצה עליו בשבת, ואחר כך שכח לקחתו משם -אינו נעשה בסיס. במקרה שהמוקצה הוא כלי שמלאכתו לאיסור, מותר להזיז את הבסיס לצורך שימוש במקום הבסיס. שכיוון שמותר להזיז כלי שמלאכתו לאיסור לצורך מקומו כך ניתן להזיז בסיס לכלי שמלאכתו לאיסור לצורך מקומו. אין נעשה בסיס אלא כשמניח את המוקצה עליו בכוונה. ולכן, אם הניח מוקצה על כלי של אדם אחר, אין הכלי נעשה בסיס, שאין אדם אוסר דבר של חברו שלא מדעתו. אולם, אם עשה כן לטובת חברו, נעשה בסיס לדבר האסור ואסור בטלטול. מוקצה כלי שמלאכתו לאיסור כלי שמלאכתו להיתר בסיס לדבר האסור, באתר "דעת" בסיס לדבר האסור, באתר ויקישיבה בסיס לדבר האסור, בפניני הלכה הערך "בסיס לדבר האסור", במיקרופדיה תלמודית, באתר ויקישיבה רש"י שבת קמב, ב ד"ה נעשה חבית בסיס לדבר האסור שולחן ערוך אורח חיים ש"י סע' ח משנה ברורה סי' שי ס"ק לג שבת דף קמב עמוד ב ויש אפילו מי שנסתפק אם בכלל יכול להיות בסיס. פרי מגדים משבצות זהב סעיף קטן ד שלטי גיבורים הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
בית הספר ברנקו וייס רמלה

בית הספר בְּרַנְקוֹ וַייס רמלה הוא בית ספר תיכון שש-שנתי בעיר רמלה המיועד לנוער בסיכון. בית הספר הוקם בשנת 2000, כחלק מרשת בתי הספר של מכון ברנקו וייס, שנוסד על ידי התעשיין והנדבן היהודי-שווייצרי ברנקו וייס. מתחילתו הוגדר בית הספר כבית ספר אתגרי, כלומר מיועד לבני נוער שלא מצאו את מקומם בבתי ספר נורמטיביים, מסיבות של בעיות התנהגות (כולל התנהגות אלימה), רקע משפחתי וסוציו-אקונומי קשה, קשיי למידה וליקויי למידה, וכדומה. בין השנים 2005 ל-2011 ניהל את בית הספר חילי טרופר, שהביא אליו צוות של מורים צעירים, רובם חסרי ניסיון בחינוך מיוחד. בהנהלתו ובשיתוף הצוות, הצליחו להביא את התלמידים לרמת נוכחות גבוהה בבית הספר. ב-2011 חל שיפור גדול בשיעור הזכאים לבגרות. בשנת 2014 נכלל בית הספר בעשירון העליון בדירוג של משרד החינוך, בקטגוריה של "בתי הספר הערכיים ביותר בישראל". נכון למרץ 2021, מנהל בית הספר הוא ארז וינטר. בבית הספר פועלים בהתאם למודל, שפותח במכון ברנקו וייס, שנועד לחנך בני נוער שנמצאים בהדרה ובסיכון. המודל כולל מסגרות עבודה קטנות, ברמת בית הספר וברמת הכיתה, כדי לאפשר טיפול פרטני ככל האפשר, קשר ישיר בין מורים לבין תלמידים, והתאמת תוכנית למידה אישית לכל תלמיד. חברי הצוות עוברים הכשרות מיוחדות בצוותים בתוך בית הספר, ובקבוצת עמיתים (בעלי תפקידים) מבתי הספר האתגריים בישראל. אולפן הקלטות, בו מבצעים התלמידים פרויקט בשם "קולות מהנשמה", במסגרתו הם מלחינים ומקליטים דיסק משלהם. פרויקט משותף עם חברת המשלוחים הבינלאומית UPS, שנמצאת בנמל התעופה בן-גוריון הסמוך. תלמידים יוצאים ליום לימודים בשבוע במשרדי החברה, לשיעורים פרטיים במקצועות הבגרות ובתחומי העשרה. פעילויות ספורט אתגרי, שכוללות: גלישת מצוקים וטיולי שטח ב"חוות אורי"; אילוף כלבים, בשיתוף עמותת עלם; רכיבה על אופניים; רכיבה טיפולית על סוסים בכפר רות. פרויקט הקולנוע "תקשורת מקדמת", במסגרתו יוצרים התלמידים סרט בכתיבתם ובבימוים. חילי טרופר, מקום בעולם: מחשבות על חינוך, הוצאת "ידיעות ספרים", 2013. (גרסה מקוונת של הספר (לבעלי הרשאה), באתר "כותר") אתר האינטרנט הרשמי של בית הספר ברנקו וייס רמלה בן שני (במאי), תיכון ההזדמנות האחרונה - סרט תיעודי על בית הספר, ששודר במסגרת התוכנית "עובדה", באתר "mako"‏, 2011 דיווח באתר עיריית רמלה מה הסוד שלהם: איך הופכים בית ספר לערכי?, באתר ynet, 9 בספטמבר 2014
טימוטה אטובה

טימוטה אטובה (בצרפתית: Timothée Atouba, נולד ב-17 בפברואר 1982 בדואלה שבקמרון) הוא כדורגלן עבר קמרוני אשר שיחק בעמדת המגן השמאלי. אטובה שיחק בעבר במועדונים כפ.צ. בזל, טוטנהאם הוטספר והמבורג, ובנבחרת קמרון. אטובה החל את הקריירה שלו באוניון דואלה הקמרונית, ובשנת 2000 עבר לשחק בליגת העל השווייצרית כאשר חתם בנשאטל גזמאקס. אטובה היה שחקן הרכב במועדון זה ושיחק בו שנתיים, בהן הבקיע שני שערים ב-46 הופעות. בקיץ 2002 עבר אטובה לפ.צ. בזל השווייצרית. בעונתו הראשונה בקבוצה זכה בגביע השווייצרי, לאחר ניצחון 6–0 בגמר על קבוצתו הקודמת, נשאטל גזמאקס. בעונת 2003/04 זכה אטובה עם בזל באליפות שווייץ. את עונת 2004/05 החל אטובה בבזל, אך לקראת סוף חלון ההעברות עזב את בזל, בה שיחק 72 משחקי ליגה, וחתם בטוטנהאם הוטספר, שם שיחק עונה אחת בלבד, בה צבר 18 משחקי ליגה והבקיע שער אחד. בקיץ 2005 חתם אטובה בהמבורג, שם שיחק ארבע שנים, והפך לשחקן משמעותי בקבוצה, כאשר הוא משתף פעולה בהגנה עם קולין בנג'מין, הייקו וסטרמן ודוד יארולים. אטובה העפיל עם המבורג פעמיים לגביע אופ"א דרך זכייה באינטרטוטו בקיץ 2005 וקיץ 2007, והשתתף עם הקבוצה בליגת האלופות בעונת 2006/07, בה סיימה הקבוצה במקום האחרון בשלב הבתים. כמו כן, זכה אטובה עם המבורג פעמיים בגביע האתגר של דובאי בשנים 2007 ו-2008, ובגביע האמירויות בשנת 2008. לאורך כל תקופתו של אטובה בהמבורג, הקבוצה הייתה חלק מצמרת הבונדסליגה. בעונת 2008/09 אטובה מיעט לשחק עקב פציעה, ובתום עונה זו עבר אטובה לאייאקס בהעברה חופשית. גם באייאקס אטובה סבל מפציעות וכמעט שלא שיחק, אך זכה עם המועדון בגביע ההולנדי בעונת 2009/10, ובאליפות הולנד בעונת 2010/11 ובסופו של דבר איבד את מקומו בהרכב לטובת פורנון אניטה הצעיר. אחרי עונה זו הוא חתם בלאס פאלמס הספרדית. אטובה נכלל במשך שתי עונות בסגל לאס פאלמס אך מיעט לשחק, ושוחרר מהמועדון בקיץ 2014. אטובה החל לשחק בנבחרת קמרון בשנת 2000, בה זכה עם הנבחרת בגביע אפריקה לאומות. אטובה לא נכלל אמנם בסגל קמרון למונדיאל 2002, אך השתתף עם הנבחרת הקמרונית בגביע הקונפדרציות 2003, שם סיימה קמרון כסגנית לאחר הפסד 0–1 לנבחרת צרפת בהארכה משער זהב של תיירי הנרי. אטובה פתח בגמר זה ושיחק עד להכרעתו בדקה ה-97. אטובה השתתף גם בגביע אפריקה לאומות 2004 וגביע אפריקה לאומות 2006, אך כשל להעפיל עם נבחרתו למונדיאל 2006. הטורניר הגדול האחרון בו אטובה השתתף היה גביע אפריקה לאומות 2008, בו סיימה קמרון כסגנית, לאחר הפסד 0–1 בגמר לנבחרת מצרים. אטובה שיחק בגמר זה 90 דקות. בשנת 2010 ערך אטובה את הופעתו ה-42 והאחרונה בנבחרת קמרון, ולא נכלל בסגלים לגביע אפריקה לאומות 2010 ומונדיאל 2010. פ.צ. בזל הגביע השווייצרי: 2002/03 אליפות ליגת העל השווייצרית: 2003/04 אייאקס הגביע ההולנדי: 2009/10 אליפות ליגת העל ההולנדית: 2010/11 נבחרת קמרון גביע אפריקה לאומות: 2000 מדיה וקבצים בנושא טימוטה אטובה בוויקישיתוף טימוטה אטובה, באתר Transfermarkt טימוטה אטובה, באתר Fussballdaten.de (בגרמנית) טימוטה אטובה, באתר Soccerway טימוטה אטובה, באתר BDFutbol טימוטה אטובה, באתר WorldFootball.net טימוטה אטובה, באתר National Football Teams טימוטה אטובה, באתר FootballDatabase.eu
Lords and Ladies

Lords and Ladies (בתרגום מילולי: "אדונים וגבירות") הוא הספר הארבעה עשר בסדרת ספרי "עולם הדיסק" של טרי פראצ'ט. הספר פורסם בשנת 1992 ונכון ל-2016 טרם תורגם לעברית. הספר מהווה המשך לספרים "אחיות הגורל" ו-"מכשפות בחוץ לארץ", ועל פי פראצ'ט עצמו, הוא אחד מספרי עולם הדיסק הבודדים שאינם עומדים בפני עצמם, אלא יש לקרוא את הקודמים להם כדי להבינם כראוי. בספר מופיעות דמויותיהן של המכשפות משני הספרים הקודמים, והעלילה שלו מתרחשת זמן קצר לאחר סיום "מכשפות בחוץ-לארץ". כמו כן, מבין הדמויות החוזרות של פראצ'ט, מופיעות בספר מספר דמויות של קוסמים מהאוניברסיטה הנעלמת. בספר זה מופיעים לראשונה האלפים של עולם הדיסק, והם מוצגים כיצורים מרושעים וסאדיסטיים, שכל כוחם ביצירת אשליה כאילו הם יפים ונעלים - וזו הצורה שבה זוכרים אותם יושבי עולם הדיסק. האלפים שמציג פראצ'ט מהווים ניגוד בוטה לאלפים של ג'.ר.ר. טולקין, שהפכו לאב הטיפוס של דמות האלף בספרי הפנטזיה. הספר אף מכיל התייחסויות למחזות שייקספיר ובעיקר "חלום ליל קיץ", לתופעת מעגלי התבואה, לתאוריית העולמות המקבילים בפרט, ולתורת הקוואנטים בכלל. Lords and Ladies, באתר OCLC (באנגלית)
צפון האמגיונג

צפון הַאמְגְיוֹנְג (בקוריאנית: 함경북도, מבוטא: הַאמגיוֹנג-בּוּק-דוֹ, בּוּק פירושו צפון ודוֹ פירושו מחוז) הוא המחוז הצפוני ביותר בקוריאה הצפונית. המחוז נוצר בשנת 1896 מהחלק הצפוני של "מחוז האמגיונג" שקדם לו. הגבול הצפוני של המחוז נושק לסין, בדרום-מערב הוא גובל בדרום-האמגיונג ובמערב בריאנגאנג. למזרחו ים יפן. במחוז נמצאים אתר השגורים מוסדאן-רי שבו נעשים בין השאר ניסויים גרעיניים שנויים במחלוקת וכן מחנה הריכוז הוֹאֶרְיוּנְג.  ב-2004 סופחה חזרה עיר הנמל ראסון למחוז, ובשנת 2010 קיבלה שנית מעמד של "עיר הנשלטת עצמאית". מדיה וקבצים בנושא צפון האמגיונג בוויקישיתוף מחנה הריכוז משמש מתקן כליאה פוליטי עם אבטחה כבדה ובידוד מוחלט ובו, על פי דיווחים מתבצעים גם עינויים קשים שחלק מהאסירים גם מקפחים את חייהם במהלכם עיר הנמל ראסון היא הקצה הצפון מזרחי של קוריאה הצפונית ערך זה הוא קצרמר בנושא קוריאה הצפונית ובנושא גאוגרפיה של אסיה. אתם מוזמנים לתרום לוויקיפדיה ולהרחיב אותו.